kardosdrur/scandi-wiki huggingface dataset:
Rip, Rap og Rup på eventyr

Rip, Rap og Rup på eventyr () er en amerikansk Disney tegnefilmserie på 100 afsnit, der blev vist fra 1987 – 1990. Serien tager fortrinsvist udgangspunkt i Carl Barks' figurer fra Andeby. Serien resulterede også i filmen Rip, Rap og Rup på eventyr: Jagten på den forsvundne lampe. Serien blev I Danmark vist på DR1, senere Disney Channel. Og har også været sendt med i Disney Sjov. Serien kan streames med et abonnement på Disney+.

I 2017 udkom Ducktales, en ny serie baseret på de samme karakterer, bare moderniseret, nye stemmer, (med få undtagelser i den danske version) og ny historie. Serien har 3 sæsoner.

Historie 
Serien omhandler de tre ællinger Rip, Rap og Rup, der bor hos deres grandonkel Joakim Von And, fordi deres normale værge, deres morbror Anders And har valgt at melde sig til tjeneste i flåden for at få nogle oplevelser i sit liv. Anders And tjener i flåden gennem hele serien. Sammen med deres onkel Joakim, hans tjenestefolk og pigen Tulle samt piloten Max Motor, som er en pelikan, tager de tre brødre ud på fantastiske skattejagter og eventyr. Senere slutter der sig også en and fra stenalderen med sin kæledinosaur, og Joakims bogholder Fenrik Klinkeæg der i virkeligheden er superhelten Gizmo And til sjakket. Anders optræder også i fremtrædene roller i få af afsnittene.

I afsnittet Pengene der forsvandt stjæler Bjørnebanden en af Gearløs' opfindelser. De samme sker nogle gange i Anders And og Co.

Stemmer 

Øvrige stemmer: Bjarne Helth Hansen

Titelsang sunget af: Michael Elo og Henrik Koefoed

Eksterne henvisninger 
 
 
 Rip, Rap og Rup på eventyr  på disneyonline.dk

Se også 
 Darkwing Duck
 Rap Sjak
 Mighty Ducks (tv-serie)
 Mighty Ducks

Animerede tv-serier fra Disney
Amerikanske tv-serier fra 1980'erne
Tv-serier for børn
Tv-programmer fra American Broadcasting Company
Tv-programmer fra Disney Channel
Bagel

En bagel er et ringformet bagværk, der stammer fra det jødiske samfund i Polen.

Den minder (i form) meget om en donut, bortset fra at en bagel i nyere tid er beregnet til at skære op og putte pålæg i. Tit bliver de også varmet på brødristeren.

Referencer 

Brød
Charles Lynch

Charles Lynch (født 1736, død 29. oktober 1796) var en amerikansk plantageejer og tilhænger af amerikansk uafhængighed af England som anførte en irregulær ret i det centrale Virginia, hvor britiske støtter under den amerikanske uafhængighedskrig blev dømt. Ordet lynching stammer muligvis fra denne ret. Hans domme inkluderede piskning, beslaglæggelse af ejendom, tvungen edsafgivning og tvunge værnepligt – men aldrig hængning.

Eksterne henvisninger 
 "The Real Judge Lynch" (December 1901) The Atlantic Monthly 

Kvækere
Personer fra USA
Priser uddelt til personer i F.C. København

Dette er en liste over priser som personer har fået for deres arbejde i fodboldklubben F.C. København.

A

Martin Albrechtsen
 Udtaget til årets hold i 2002.
 Efterårets profil (Tips Bladet) i 2002.

Marcus Allbäck
 Årets angriber i Sverige i 2006.
 Forårets spiller (Forza) i 2006.

B

Hans Backe
 Årets træner i 2004.

Martin Bergvold
 Årets U16-talent i 2000.

C

Jesper Christiansen
 Udtaget til årets hold i 2005 og 2006.
 Det gyldne bur i 2005, 2006 og 2007.

G

Michael Gravgaard
 Årets profil i Superligaen (Spillerforeningen) i 2005 og 2006.
 Udtaget til årets hold i 2005 og 2006.
 Efterårets profil (Tips Bladet) i 2005 og 2006.

H

Stefan K. Hansen
 Årets U18-talent i 1996.

J

Lars Jacobsen
 Udtaget til årets hold i 2005 og 2006.

Carsten V. Jensen
 Pokalfighter i 1995.

L

Tobias Linderoth
 Årets profil i Superligaen (DBU) i 2006.
 Forårets profil (Tips Bladet) i 2006.
 Årets midtbanespiller i Sverige i 2006.
 Årets midtbanespiller i Sverige i 2007.

N

Hjalte Bo Nørregaard
 Pokalfighter i 2004.
 Årets U18-talent i 1999.

P

Christian Poulsen
 Udtaget til årets hold i 2001.
 Efterrårets profil (Tips Bladet) i 2001.
 Årets talent, Årets U18-talent i 2001.
 Årets fund i 2001.

R

Thomas Røll Larsen
 Årets profil i Superligaen (Spillerforeningen) i 2002.
 Super cup profil i 2001.

S

Álvaro Santos
 Årets mål i 2005.

Ståle Solbakken
 Årets træner (Forza) i 2006.

Z

Sibusiso Zuma
 Årets mål i 2001.

Ø

Flemming Østergaard
 Årets leder i 1998.

F.C. København
Kåringer i dansk fodbold
Lister relateret til sport
Dyrberg/Kern

Dyrberg/Kern A/S er en  dansk smykkedesignvirksomhed, grundlagt af Gitte Dyrberg og Henning Kern i 1985.

Begge er uddannet fra Danmarks Designskole, hvor de indledte et samarbejde om en tøjkollektion til kvinder. De opdagede, at smykkerne ofte løb med hele opmærksomheden, selv om de egentlig skulle komplementere tøjet. De fortsatte med at lave tøj, men lavede sideløbende små smykkekollektioner for til sidst at beslutte sig for kun at fokusere på smykker samt ure .  

Firmaet blev et aktieselskab i 1990. Produktionen blev i 1997 flyttet til Asien, hvorefter man på hovedkontoret i Danmark koncentrerer sig om design, salg og marketing. Alle smykker fremstilles i rustfrit stål samt messing, hvorefter de belægges med andre metaller. Alle smykker og ure fremstilles i hånden. 

Selskabet bag Dyrberg/Kern gik konkurs den 1. maj 2019.

De to grundlæggere af brandet Dyrberg/Kern,  Gitte Dyrberg og Henning Kern, overtog pr 1. august 2019 igen alle immatrielle rettigheder til varemærket, herunder alle licensrettigheder.

Dermed er varemærket Dyrberg/Kern fortsat aktivt og pr 1. februar 2020 er designparrets genkendelige designede smykker igen tilgængelige på totalt 20 markeder, on-line og off-line.

Historie 

1985: Gitte Dyrberg og Henning Kern møder hinanden. I begyndelsen designer de tøj til kvinder med matchende accessories.

1987: Første modeshow og afsluttet uddannelse fra Copenhagen School of Design

1990: Beslutning om at fokusere kun på fashion jewellery.

1997: Nomineret til Gazelle for første gang. Dyrberg/Kern er nomineret igen i 1998, 1999, 2000, 2004 & 2006.

2001: Modtager Kong Frederik IX's hæderspris for fortjenstfuldt eksportarbejde 

2002: Deltager i Røde Kors Klub 10 og indsamler penge til Røde Kors.  

2004: Modtager prisen: Entrepreneur of the Year 2004. 

2010: Fejrer 25 years of jewellery love 

2011/2012: Dyrberg/Kern lancerer deres første Sterlingsølv kollektion 

2019: Selskabet bag Dyrberg/Kern går konkurs.

De to grundlæggere af brandet Dyrberg/Kern,  Gitte Dyrberg og Henning Kern, overtog pr 1. august 2019 igen alle immatrielle rettigheder til varemærket, herunder alle licensrettigheder.

2020: Dermed er varemærket Dyrberg/Kern fortsat aktivt og pr 1. februar 2020 er designparrets genkendelige designede smykker igen tilgængelige på totalt 20 markeder, on-line og off-line.

Produkter 

Fashion Jewellery 

Fashion Jewellery kollektionen lanceres 2 gange om året: Forår/Sommer og Efterår/Vinter kollektion. Hver kollektion har et overordnet tema med mindre smykkehistorier. Alle smykkerne er nikkelfri og laves i rustfrit stål eller messing, som dernæst er belagt med andre metaller. 

Sterling Silver 

Sterling Silver kollektion består ligeledes af mindre smykkeserier. Udvalgte Sterlingsølv smykker er også belagt med 18 karat guld.

Watches
  
Dyrberg/Kern har også en urkollektion.

Kilder

Eksterne henvisninger 
 Dyrberg/Kerns hjemmeside 

Smykkevirksomheder i Danmark
Etableret i 1985
Københavns Tandlægehøjskole

Københavns Tandlægehøjskole var en højere læreanstalt, der uddannede tandlæger og udførte odontologisk forskning. Skolen blev oprettet i 1888 og blev i 1941 flyttet til Universitetsparken. I 1986 flyttede Tandlægehøjskolen til Panum Instituttet.

I 1991 nedlagdes Tandlægehøjskolen som selvstændig institution, og blev som Odontologisk Institut en del af Det Sundhedsvidenskabelige Fakultet ved Københavns Universitet.

Indtil 1958, hvor de første studerende begyndte på Århus Tandlægeskole, var Københavns Tandlægehøjskole det eneste sted i Danmark, der uddannede tandlæger.

Eksterne henvisninger
 Københavns Odontologisk Instituts hjemmeside

Tandlægehøjskole
Etableret i 1888
Ophørt i 1991
Nørrebro
Three Days Grace

Three Days Grace (eller 3DG, TDG) er et canadisk Rock-band, som blev dannet i 1997 og består af Matt Walst (sang), Neil Sanderson (trommer), Brad Walst (bas) og Barry Stock (guitar).

Historie 
Bandets navn var oprindeligt Groundswell, da de startede op i 1992. I 1997 startede det et af de oprindelige medlemmer, Joe Grant, på jurastudiet, og gruppen var nede på tre medlemmer, hvorfor de ændrede deres navn. Efter udgivelsen af 3 sange på en demo med bandets navn i 2000 flyttede de fra Norwood (en by i Ontario) til Toronto, hvor de mødte produceren Gavin Brown. Brown, hjalp med at producere deres debutalbum, Three Days Grace, som blev udgivet i 2003. Den blev deres gennembrud og fik priser i USA og Canada.

I 2006 udkom deres andet album – One X , og senest i 2009 kunne de udgive deres tredje album ved navn- Life starts now

Adam forlod bandet i 2013 for at gå solo og bandet har nu Matt Walst som erstatning.

Andre medvirkener 
Bandet har medvirket i en række andre medier.

Film og TV 
Et remix af 3DG's sang Just Like You blev lavet sammen med rapperen "Bone Crusher" til XXX: State of the Union'''s soundtrack.

Bandet er med i filmen Raise Your Voice, hvor de spiller den u-udgivede sang Are You Ready?. 

De har også gæstet tv-kanalen CBS et par gange. Sangen Pain, blev brugt som baggrundssang i en reklame til programmet Criminal Minds, ligsom sangen Riot blev brugt i en reklame for programmet The Unit. De har også været specielle gæster i programmet Ghost Whisperer.
I filmen cursed er der et lille stykke af Are You Ready

 Computerspil 
To af bandets sange er med i spillet WWE SmackDown vs. Raw 2007. Sangene er Animal I Have Become og Riot.

Bandet's sang I Hate Everything About You er med i spillet Karaoke Revolution volume 2''.

Eksterne henvisninger 

 
 
 

Rockgrupper fra Canada
Hård rock-grupper
Musikgrupper fra 1997
Rob Friend

Rob Friend (født d. 23. januar 1981 i Rosetown, Saskatchewan, Canada) er en professionel fodboldspiller opvokset i Kelowna, Britisk Columbia i Canada. Han spiller i øjeblikket for SC Heerenveen som spiller i den hollandske Eredivisie.

Han spillede fodbold for et college-hold på University of California i Santa Barbara, efter han gennemførte sine studier startede han på Chicago Fire's 1. hold. Som seniorspiller for Santa Barbara scorede Friend 12 gange. I stedet for at spille for Chicago Fire valgte han at spille i Norge. Sammen med hans medspiller, Patrice Bernier, som også var fra Canada, blev han købt af Moss F.K.. I midten af 2004 blev han købt af Molde F.K., der spillede han 6 kampe og scorede 2 mål. Hans kontrakt hos Molde F.K. var ved at udløbe efter 2006 sæsonen, så derfor solgte de ham til SC Heerenveen. Han skrev under på en kontrakt som udløber i 2010, dog gik der rygter om et skifte til Crystal Palace men til sidst valgte han SC Heerenveen. 

Han er også et medlem af Canadas nationale fodboldlandshold, og han er blevet valgt på 1. holdet 7 gange hvor han scorede 1 mål, det var den venskabelige kamp mellem Canada og Jamaica som sluttede i Canadas fordel 1-0. Friend scorede det eneste mål i den kamp.

Eksterne henvisninger 

Fodboldspillere fra Canada
Fodboldspillere fra Chicago Fire
Fodboldspillere fra Eintracht Frankfurt
Fodboldspillere fra Heracles Almelo
Bayer Leverkusen

Bayer Leverkusen er en tysk fodboldklub i Leverkusen, der spiller i Bundesligaen. Klubben vandt i 1988 UEFA Cup'en og nåede finalen i Champions League i 2002.

Historie 
Klubben blev grundlagt i 1904 af arbejderne på medicinalfirmaet Friedrich Bayer und Co., deraf navnet. Klubben rykkede i 1936 op i den næstbedste tyske række og spillede der til 1956, hvor den rykkede ned. I 1962 fik den et comeback, men i 1973 rykkede den ud igen. Allerede året efter var klubben igen i 2. Bundesliga, og i 1979 rykkede den for første gang op i Bundesligaen.

Siden da har klubben ligget i den bedste tyske række og har haft flere succeser. Den største i 1988, hvor UEFA Cup'en blev vundet efter et 3-0-nederlag i 1. finalekamp til Espanyol men en 3-0-sejr i 2., hvorpå Leverkusen vandt 3-2 i straffesparkskonkurrencen.

Titler

Titler 
Tysk mester
 Vinder (0): 
 Vice-mestre (5): 1997, 1999, 2000, 2002, 2011

Tysk pokalvinder
 Vinder (1): 1993
 Sølv (1): 2002

UEFA Cup
 Vinder (1): 1988

UEFA Champions League
 Sølv (1): 2002

Kendte spillere 
  Rudi Völler
  Ulf Kirsten
  Christian Wörns
  Holger Fach
  Michael Ballack
  Ioan Lupescu

Nuværende trup

Udlånt

Danske spillere 
  Jan Heintze
  Nicolai Jørgensen

Kilder

Eksterne henvisninger 

 Bayer Leverkusens fan-hjemmeside 

 
Etableret i 1904
G-14 klubber
Jack Johnson

Jack Johnson henviser til flere artikler:

 Jack Johnson (bokser) – (1878–1946), første afroamerikanske verdensmester i sværvægtsboksning.
 Jack Johnson (musiker) – (født 1975), Hawaiiansk surfer, musiker/sangskriver samt instruktør af dokumentarfilm.
 Jack Johnson (ishockeyspiller) – (født 1987), amerikansk ishockeyback, spiller p.t. for Los Angeles Kings.
 Jack Johnson (fodboldtræner) – fodboldtræner for Odense Boldklub 1968-1972.
Mederne

Mederne var et iransk oldtidsfolk, som boede i Aryan, nord for Persien i den vestlige og nordvestlige del af nutidens Iran. Deres sprog menes at være tæt beslægtet med den kurdiske dialekt hawrami, som tales i det centrale Kurdistan-område. 

Mederne omtales i assyriske indskrifter allerede omkring 800 f.Kr. Under Kyaxares erobrede de Assyrien sammen med Nabopolassar. I det 6. århundrede f.Kr. (før den persiske invasion) lykkedes det mederne at etablere et imperium, som strakte sig fra Aran (dagens Aserbajdsjan) til Centralasien og Afghanistan. Datteren af Mederrigets konge blev gift med den persiske konge, og de fik barnet Kyros den store. Da han blev ældre, bekrigede han sin bedstefar, vandt kampen og satte ham i fængsel. Senere erobrede han Babylonien, og i stedet for Mederriget blev det kaldt for Perserriget. Riget holdt sig igennem ca. 200 år, indtil det faldt i hænderne på Kyros den Store. 

Der er blevet fremsat teorier om, at nutidens kurdere nedstammer fra mederne, men spørgsmålet er omdiskuteret.

Kilder

Eksterne henvisninger 

Persien
Iranske folkeslag
Tidligere folkeslag i Asien
Douglas SBD Dauntless

Douglas SBD Dauntless var et amerikansk dykbombefly. Flyet er kendt fra 2. verdenskrig, og sænkede mere tonnage af japanske skibe end nogen anden flytype, blandt andet fire hangarskibe i Slaget om Midway.

Udgaver 
 SBD-1 Dauntless – Første produktionsudgave. Udstyret med en Wright R-1820-32 Cyclone motor med en ydelse på 1.000 hk. Den havde en bevæbning bestående af tre 7,62 mm maskingeværer og et fæstepunkt under bugen med kapacitet for op til 544 kg bomber. 57 SBD-1 blev produceret for United States Marine Corps. Af dem blev otte senere konverteret til fotorekognosceringsfly, og fik betegnelsen SBD-1P.

 SBD-2 Dauntless – Som SBD-1, men med bedre pansring, selvtættende brændstoftanke og bedre brændstofkapacitet. På denne udgave introduceredes to fæstepunkter til 100-punds bomber, en under hver vinge. 87 SBD-2 blev produceret. Af dem blev 14 senere konverteret til fotorekognosceringsfly og fik betegnelsen SBD-2P.

 SBD-3 Dauntless – Den første udgave, der blev produceret i større antal. Udstyret med en Wright R-1820-52 med en ydelse på 1.000 hk. Bevæbningen bestod af to 12,7 mm maskingeværer og to 7,62 mm maskingeværer og en kapacitet for op til 726 kg bomber. 584 SBD-3 blev produceret plus 168 for United States Army Air Forces som SBD-3A, der senere fik betegnelsen A-24 Banshee. 43 SBD-3 blev konverteret til fotorekognosceringsfly og fik betegnelsen SBD-3P.

 SBD-4 Dauntless – Som SBD-3, men med forbedringer som blandt andet en bedre propel og forbedrede elektriske systemer. 780 SBD-4 blev produceret.

 SBD-5 Dauntless – Den udgave, der blev produceret i højest antal. Udstyret med en Wright R-1820-60 Cyclone motor med en ydelse på 1.200 hk og øget brændstofkapacitet. 2.965 SBD-5 blev produceret. Yderligere 60 fly blev produceret til den amerikanske hærs luftvåben, og blev senere overføret til US Marines og fik betegnelsen SBD-5A.

 SBD-6 Dauntless – Den sidste udgave, der blev produceret. Som SBD-5, men udstyret med en Wright R-1820-66 Cyclone motor med en ydelse på 1.350 hk og yderligere øget brændstofkapacitet. En blev konverteret fra en SBD-5 og 450 blev produceret.

 A-24 Banshee – 168 fly svarende til SBD-3 produceret til den amerikanske hærs luftvåben. Fik senere betegnelsen RA-24.

 A-24A Banshee – 170 fly svarende til SBD-4 produceret til den amerikanske hærs luftvåben. Fik betegnelsen RA-24A i 1942 og betegnelsen F-24A i 1948.

 A-24B Banshee – 615 fly svarende til SBD-5 produceret til den amerikanske hærs luftvåben. Fik betegnelsen RA-24B i 1943 og betegnelsen F-24B i 1948.

I alt bygget i 5.936 eksemplarer.

Kilder 

 

Bombefly
Fly fra 2. verdenskrig
Douglas-fly
Hangarskibsfly
1-motors propelfly
Arminia Bielefeld

DSC Arminia Bielefeld er en tysk fodboldklub fra Bielefeld i Nordrhein-Westfalen, der i spiller i landets række, Bundesligaen.

Arminia er mest kendt som Europas største elevatorhold, der rykker op og ned mellem Bundesligaen og 2. Bundesliga (7 gange er de rykket op, 6 gange er de rykket ned).

Historie 
Første gang, klubben gjorde opmærksom på sig selv, var, da den i 1913 var med ved finalerunden om det vesttyske mesterskab (der var den gang også regionale mesterskaber i Tyskland og har altså intet med det senere land Vesttyskland at gøre).

I 1969 kunne klubben for første gang kaldes et Bundesligahold, men allerede i 1971 rykkede klubben ud igen. I slutningen af 70'erne og starten af 80'erne var klubben fast inventar i Bundesligaen, men i 1984 rykkede man ned i 2. Bundesliga og i 1987 helt ned i Regionalligaen. I 1994 og 1995 sikrede to oprykninger i træk dog klubben Bundesligastatus på ny. Herefter begyndte klubben at få sit ry som elevatorholdet over dem alle. i 2008-09 sæsonen var klubben senest i Bundesligaen.

Nuværende trup

Udlånt

Resultater

Titler 

Bundesligaen
 Bedste placering: 8. plads (1982 og 1983)

Kendte spillere 
  Frank Pagelsdorf
  Arne Friedrich
  Ali Daei
  Sibusiso Zuma
  Chris Katongo

Danske spillere 
  Jens Steffensen
  Jonas Kamper (2006-2010)
  Kasper Risgård (2009-2010)
  Jacob Barrett Laursen (2020-2022)

Kilder

Eksterne henvisninger 

 Arminia Bielefelds officielle hjemmeside

Bielefeld, Arminia
Etableret i 1905
Bielefeld
Fanejede fodboldklubber
Jack Johnson (musiker)

Jack Hody Johnson (d. 18. maj 1975) er født i staten Hawaii, USA. Han er sanger, sangskriver, laver surf-dokumentarfilm og har sit eget pladeselskab kaldet Brushfire Records.

Flere af hans sange bliver brugt i DRprogrammet Bonderøven, heriblandt "Better Together" og "You and Your Heart".

Diskografi

Albums 
Brushfire Fairytales (2001)
On and On (2003)
In Between Dreams (2005)
Sing-A-Longs and Lullabies for the Film Curious George (2006)
Sleep Through the Static (2008)
To The Sea (2010)
From Here to Now to You (2013
All the Light Above It Too (2017)
Meet the Moonlight (2022)

Soundtracks og EP'er 
 September Sessions
 Thicker Than Water
 Out Cold
 Sprout
 A Broke Down Melody
 Some Live Songs EP .

Virtuelle albums 
 iTunes Originals – Jack Johnson

Eksterne henvisninger 

 www.jackjohnsonmusic.com
 Jack Johnsons space, hvor der ligger noget af musikken

Guitarister fra USA
Sangere fra USA
Ukulelister
Musikere fra Hawaii
Har spillet på Roskilde Festival
Faldskærmstropper

Faldskærmstropper, eller luftbårne tropper, er soldater, der er trænet i faldskærmsudspring og dermed kan indsættes i fjendtligt terræn fra luften. Faldskærmstropper betragtes normalt som elitetropper, da de altid er omringet og pga. den selvdisciplin og træning, der skal til for at mestre faldskærmsudspring.

Faldskærmstropper kan give en hærfører helt nye muligheder for at omgå forsvarsværker, støtte konventionelle landoperationer eller sikre vigtige strategiske punkter, som f.eks. lufthavne eller broer.

Den Røde Hær brugte faldskærmstropper under Vinterkrigen i 1939-1940, dog uden held.

Faldskærmstropper blev brugt i stor stil under 2. verdenskrig. Første gang, man så faldskærmstropper i operationel erobring, var under tyskernes invasion af Danmark og Norge (Operation Weserübung). Her landede tyske faldskærmstropper på Masnedø og tog kontrollen over Masnedøfortet og Storstrømsbroen samt på Aalborg Lufthavn, og det var første gang at faldskærmstropper indtog en lufthavn.. Senere på dagen blev de også anvendt ved erobringen af Sola, Stavanger Lufthavn, under besættelsen af Norge. Tyskerne kunne senere indtage Kreta ved hjælp af faldskærmstropper.

De to mest kendte allierede operationer med faldskærmstropper var Operation Overlord på D-dag og Operation Market Garden ("Slaget ved Arnhem") i Holland.

Den seneste større operation, der involverede faldskærmstropper, var det amerikanske angreb på Kabuls lufthavn i 2003. Det vides ikke med sikkerhed, om hele den 82. Airborne Division deltog, men på fotos er der mange hundrede faldskærme på vej ned under angrebet.

Referencer 

Militære enheder
VfL Bochum

VfL Bochum er en tysk fodboldklub fra Bochum i Ruhr-distriktet, der spiller i landets bedste række, Bundesligaen.

Historie 
Klubben blev grundlagt i 1911 men kan følge sporen helt tilbage til Bochumer TV, der blev grundlagt i 1848. dette gør det til en af de ældste tilbageværende sportsklubber i Tyskland.

Før 40'erne var det andre klubber fra Bochum, der klarede sig fint i fodbold, men i 1949 kom klubben op i den næstbedst række. I 60'erne var klubben dog tilbage i de lavere rækker. I 1971 lykkedes det dog at komme i Bundesligaen, men allerede i 1968 havde klubben været i den tyske pokalfinale (hvor det blev et forsmædeligt nederlag til 1. FC Köln. Først i 1993 kom klubben igen i Bundesligaen. Siden er klubben rykket op og ned adskillige gange.

Nuværende trup

Udlånt

Resultater

Titler 

Tysk pokalturnering
 Sølv (1): 1968, 1988

Kendte spillere 
  Ralf Zumdick

Danske spillere 
  Søren Colding
  Peter Madsen
  Thomas Christiansen
  Peter Skov-Jensen
  Tommy Bechmann
  Peter Graulund
  Michael Lumb
  Ken Ilsø

Kilder

Eksterne henvisninger 
 VfL Bochums officielle hjemmeside

Bochum, VfL
Etableret i 1911
Bochum
Fanejede fodboldklubber